Εύη Κορώνη

Η Εύη Κορώνη είναι Ελληνίδα ηθοποιός, ποιήτρια απόφοιτη της 'Ανωτέρας Δραματικής Σχολής «Βασίλης Διαμαντόπουλος», στη Θεσσαλονίκη. 

 Βιογραφία 
Γεννήθηκε και μεγάλωσε στην Καβάλα, στις 9 Δεκεμβρίου του 1989. Η καταγωγή της είναι από τη Θάσο. Αποφοίτησε το 2010 από την Ανώτερη Δραματική Σχολή - Σύγχρονο θέατρο «Βασίλης Διαμαντόπουλος» στη Θεσσαλονίκη. Από τότε έως και σήμερα δουλεύει συστηματικά στο θέατρο ως ηθοποιός, αλλά και ως σκηνοθέτης ή βοηθός σκηνοθέτη. Παράλληλα με τις σπουδές της στο θέατρο, άρχισε να γράφει τα πρώτα της άρθρα σε διάφορα περιοδικά. Πολλά από τα ποιήματα της, έχουν μεταφραστεί στα Αγγλικά και έχουν δημοσιευθεί σε ποιητικούς ιστότοπους και διαδικτυακά περιοδικά ποίησης, αποσπώντας πολύ καλές κριτικές αλλά και βραβεία.

Το 2014 επέστρεψε για δύο χρόνια στη γενέτειρά της, την Καβάλα όπου και έλαβε μέρος σε τρεις θεατρικές παραστάσεις και συνεργάστηκε με τη Στέγη Φίλων Γραμμάτων και Τεχνών Καβάλας και με το δη.πε.θε Καβάλας.

Ένας σημαντικός «σταθμός», ήταν και η ενός χρόνου εθελοντικής προσφορά της στο Εξειδικευμένο Κέντρο Κοινωνικής & Επαγγελματικής Ένταξης Ατόμων με Αναπηρίες «Αγία Μαρίνα» Καβάλας, όπου εκεί παρέδιδε μαθήματα θεατρικής αγωγής σε ανθρώπους με σύνδρομο Down και Αυτισμό (2014).

 Καριέρα 

 Κινηματογράφος 

 “Compagne Des Morts” του Γιώργου Λουριδά, Ελληνογαλλική, μεγάλου μήκους, 2017 (script girl)
 “Η ρωγμή“ της Κορίνας Γιώτη, μικρού μήκους, 2017 (βασικός ρόλος)
 “Θεατής” του Θοδωρή Βουρνά, μικρού μήκους, 2016 (βοηθ. ρόλος) 
 “The Correction ” της Εύης Κορώνη, μικρού μήκους, 2016 (σενάριο, σκηνοθεσία)
 “Σουτ!” της Εύης Κορώνη, μικρού μήκους, 2014 (σενάριο, σκηνοθεσία)

Τηλεόραση

 Αρχαίων Δράμα, εκπομπή, σκην. Γιώργος Γκικαπέππας, Α΄κυκλος
 Αρχαίων Δράμα, εκπομπή, σκην. Πάνος Παππάς & Δέσποινα Χαραλάμπους, Β΄κυκλος

Βιβλία

 Ευαισθητολογίες, υπ. έκδοση 
A Blues for Her (Amazon Publishing, 2019) 
 Ήσουνα κάποτε εδώ(εκδόσεις mystory, 2017)

Το βιβλίο της Ήσουνα κάποτε εδώ, Ανέβηκε στο Θέατρο Tempus Verum εν Αθήναις σε σκηνοθεσία της Χριστίνα Ράπτη, Αθήνα 2017

 Άλλες δουλειές 
Έχει εργαστεί και στο ραδιόφωνο. Ο τελευταίος της ραδιοφωνικός σταθμός ήταν ο «Στο Κόκκινο 102,8FM – Καβάλας», όπου μαζί με τη συγγραφέα Γεωργία Χιόνη παρουσίαζαν την πολιτιστική εκπομπή στο «Θεωρείο». Tο Δεκέμβρη του 2019 δημιούργησε τη δική της εκπομπή podcast με τίτλο ONAIR με την Εύη Κορώνη όπου φιλοξενεί συζητήσεις για την τέχνη, για βιβλία και εκπαίδευση.

 Βραβεία/Διακρίσεις 

 Βραβείο από την UNESCO Πειραιώς και Νήσων, 2019
 Βραβείο καλύτερης LGBT μικρού μήκους ταινίας στο Direct Monthly Online Film Festival για την ταινία, The Correction, 2016 
 Το περιοδικό Reader.gr , τη συμπεριέλαβε στους "Έλληνες συγγραφείς ηλικίας κάτω των 30 ετών που αξίζει να τους διαβαστούν", 2017.
 Τα ποιήματα της "Peace" και "A blues for her" κέρδισαν τη διάκριση "Το ποίημα της ημέρας" στην ιστοσελίδα ποίησης Poem Hunter, 2017.
 Συμμετοχή στα φεστιβάλ κινηματογράφου: Hollywood Screenings Film Festival (Αμερική), Equality Festival, (Фестиваль Рівності), (Κίεβο, Ουκρανία), 6o Argo Film Festival, κπλ με τη μικρού μήκους ταινία, The Correction, 2016

 Παραπομπές 

 Εξωτερικοί σύνδεσμοι 
 Evi Koroni on IMDB
 Φιλμογραφία της Εύης Κορώνη on 90 λεπτά 
 ONAIR με την Εύη Κορώνη, Podcast

Κατηγορία:Ελληνίδες ποιήτριες
Κατηγορία:Νεοέλληνες ποιητές
Κατηγορία:Ελληνίδες ηθοποιοί τηλεόρασης
Κατηγορία:Έλληνες σκηνοθέτες
Κατηγορία:Έλληνες σεναριογράφοι
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών